Diari Oficial de la Generalitat Valenciana


Sumari del DOGV 9128, del 15-07-2021 (2021/7668)

Informació pública de sol·licitud d'ofertes per a la contractació de l'arrendament d'un immoble, per a albergar el desenvolupament de les activitats que es realitzen en el Centre de Dia de Dany Cerebral Adquirit Torrefiel, gestionat per l'IVASS, per contractació directa. (Expedient IV-CD02/2021).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9128

Data del DOGV
:   15-07-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/7668


Data del document
:   07-07-2021

Organisme emissor
:   Institut Valencià d'Atenció Social i Sanitaria

Tipus de document
:   Anunci

Anàlisi jurídica

 Descriptors 

:   * contracte administratiu

Informació pública de sol·licitud d'ofertes per a la contractació de l'arrendament d'un immoble, per a albergar el desenvolupament de les activitats que es realitzen en el Centre de Dia de Dany Cerebral Adquirit Torrefiel, gestionat per l'IVASS, per contractació directa. (Expedient IV-CD02/2021). [2021/7668]  
L'Institut Valencià d'Atenció Social-Sanitària està interessat a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat, un immoble per a albergar el desenvolupament de les activitats que es realitzen en el Centre de Dia de Dany Cerebral adquirit Torrefiel, gestionat per l'IVASS.  
  
I. Condicions de l'arrendament:  
1. Característiques de l'immoble  
Local en planta baixa, amb una superfície aproximada de 550 metres quadrats útils, situat a la ciutat de València, pròxim a zones verdes (parcs) que afavorisca el desplaçament dels usuaris i la realització de diferents activitats instrumentals de la vida diària, com pot ser la compra en un supermercat.  
Deurà també de comptar amb una zona d'aparcament específica a la porta del centre per a autobús o furgoneta adaptada per a trasllats de les persones usuàries del centre.  
Aquesta planta baixa haurà de tindre sòl antilliscant i els llocs de pas han de ser amplis per a afavorir la maniobrabilitat de les cadires de rodes i caminadors amb passamans per a facilitar la mobilitat dels usuaris.  
Aquesta planta baixa haurà de tindre, almenys, dos punts d'accés.  
L'immoble haurà d'estar convenientment climatitzat (fred i calor), dotat amb nombrosos punts de xarxa i endolls per a connectar els diferents dispositius necessaris per al desenvolupament del treball dels usuaris i professionals del centre.  
L'immoble haurà de presentar amplis finestrals que afavorisquen la il·luminació natural i la ventilació del centre, a més que totes les dependències i sales hauran d'estar correctament il·luminades per al desenvolupament de les diferents activitats del centre.  
Quant a les dependències necessàries mínimes amb les quals ha de comptar l'immoble són:  
- Zona de recepció, atenció al públic i espera en l'entrada de l'immoble.  
- Sala polivalent de mínim 90 metres quadrats que permeta dividir-se en dos espais independents, amb almenys una pila adaptada per a efectuar la rentada de mans per espai, amb armaris de paret que permeten el magatzematge del material que usen per a realitzar les activitats els usuaris.  
- Sala polivalent d'activitats de la vida diària de mínim 70 metres quadrats que permeta dividir-se en dos espais independents i equipada amb cuina, llavadora, assecadora, nevera, aigüera, per a treballar les habilitats instrumentals de la vida diària dels usuaris.  
- Despatx de direcció de mínim 20 metres quadrats.  
- Despatx de logopèdia de mínim 20 metres quadrats.  
- Despatx de teràpia ocupacional de mínim 20 metres quadrats.  
- Despatx de fisioteràpia de mínim 8 metres quadrats.  
- Despatx administració i treballador social de mínim 15 metres quadrats.  
- Gimnàs per a desenvolupar exercicis de rehabilitació de mínim 45 metres quadrats.  
- Sala per a canvis d'absorbents, roba i cures per a usuaris de mínim 20 metres quadrats.  
- Vestuaris per al personal de mínim 10 metres quadrats.  
- Magatzem per a guardar materials gimnàs i infermeria de mínim 5 metres quadrats.  
- Sala menjadors de mínim 55 metres quadrats.  
- Cuina per a preparar aliments de mínim 20 metres quadrats.  
- Magatzem cuina de mínim 5 metres quadrats.  
- 2 banys per a usuaris adaptats, amb dues zones diferenciades cadascun: 1 zona d'higiene amb dues piles (les piles han de ser poc profundes per a permetre als usuaris amb cadires de rodes accedir a aquestes) i 1 zona de bany amb dos espais amb plat de dutxa i tassa de vàter, d'almenys 20 metres quadrats en total.  
- 2 lavabos per a treballadors amb pila i WC d'almenys 3 metres i mig quadrats.  
- Sala d'informàtica d'almenys 10 metres quadrats.  
- Quadre elèctric general de distribució.  
- Persianes elèctriques en totes les finestres i portes.  
- Intèrfon en zona de recepció.  
- Instal·lació sistema contra incendis amb central de detecció, alarma, i extintors.  
- Instal·lació d'alarma antirobatori amb central de detecció i alarma.  
2. Termini de duració del contracte: 1 any, renovable fins a un període màxim de 5 anys  
3. Període de carència oferit: es valorarà l'exoneració en el pagament de les rendes per obres de reforma i adequació per al Centre de Dia.  
4. Import màxim de la renda mensual: quatre mil euros (4.000.00), IVA exclòs.  
5. Despeses de comunitat: seran per compte de l'arrendador.  
6. Revisió de preus: no es permet.  
7. Impost de béns immobles: seran per compte de l'arrendador.  
  
II. Informació i contacte:  
- Dependència: Àrea de Contractacions i Assumptes Generals dels Serveis Centrals de l'IVASS.  
- Domicili: Amadeu de Savoia, 2. CP 46818. València  
- Telèfon: 549 816 129  
€ Correu electrònic: contratacion\_tirdy@jlh.we  
  
III. Documentació a presentar  
Els interessats hauran d'aportar:  
- Oferta econòmica del titular de la propietat signada electrònicament.  
- Acreditació de la titularitat de l'immoble l'arrendament del qual es pretén, mitjançant Certificat de domini i càrregues del Registre de la Propietat o nota simple informativa.  
- Certificació cadastral o últim rebut d'IBI.  
- Certificat de l'Ajuntament amb la normativa urbanística aplicable i els usos permesos.  
- Fotocòpia del NIF del/de la propietari/ària o NIF de l'entitat, si escau.  
- Si l'arrendador és persona jurídica, escriptures de constitució de la societat i de nomenament d'administradors i, en el seu cas, d'apoderament, així com NIF de qui actue en representació de l'entitat.  
  
- Declaració responsable de no estar incurs en cap de les prohibicions i incompatibilitats per a contractar amb l'administració signada electrònicament.  
- Adreça electrònica habilitada per a realitzar les comunicacions i notificacions de l'expedient.  
- Certificat de l'administrador de la comunitat de propietaris, acreditatiu d'estar al corrent en despeses de comunitat quan l'immoble forme part de propietat horitzontal, i si està constituïda la comunitat, estatuts d'aquesta.  
  
IV. Termini per a realitzar propostes: set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
V. Lloc de presentació  
Les ofertes, es dirigiran a l'Àrea de Contractacions dels Serveis Centrals de IVASS, mitjançant correu electrònic contratacion\_ouuzk@zls.iw, així com a través de qualsevol de les formes descrites en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 7 de juliol de 2021.- La directora general de l'Institut Valencià d'Atenció Social i Sanitària, p. d. (R presidenta de l'IVASS 22.05.2013; DOGV 7051, 21.06.2013): Noelia Martí Beltrán.